recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Chlamydosaurus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கழுத்து நிரம்பிய பல்லி** (The frilled-neck lizard மேலும் frilled lizard, frilled dragon frilled agama) என்று அழைக்கப்படுவது ஒரு பல்லி இனம் ஆகும். இது பொதுவாக வடக்கு ஆத்திரேலியா மற்றும் தெற்கு நியூ கினியாவில் காணப்படும் ஒரு இனம் ஆகும். இந்த பேரினத்தில் உள்ள ஒரே உறுப்பினர் இந்த பல்லி இனமே ஆகும்.

இதற்கு பொதுவாக இப்பெயர் வர காரணம் இதன் கழுத்து முழுவதும் சுற்றியுள்ள ஒரு வகை தோள் ஆகும், இது பொதுவாக பல்லியின் உடலுக்கு எதிராக மூடப்பட்டிருக்கும். இந்த பல்லி இனம்  பெரும்பாலும் மரங்களில் தான் அதிக நேரம் செலவிடும். பூச்சிகள் மற்றும் சிறிய வகை விலங்குகள் தான் பல்லியின்  பிரதான உணவுப்பட்டியலாக  உள்ளது. பல பல்லி இனங்களை  ஒப்பிடும் போது இந்த பல்லி இனம் தான் பெரியது,  சராசரியாக இதன் மொத்த நீளம் (வால் உட்பட) 85 செமீ (2.79 அடி)  உள்ளது. மேலும்  இது செல்ல பிராணியாகவுத் வளர்க்கப்படுகிறது.

இதன் அசாதாரண தோற்றம் காரணமாக, இது பிரபலமான பல்லியாக உள்ளது.

மேற்கோள்
--------

1. ↑  "*Agamidae* Gray 1827 (squamates)". .
2. ↑  O'Shea, M.; Allison, A.; Tallowin, O.; Wilson, S.; Melville, J. (2017). "*Chlamydosaurus kingii*". *IUCN Red List of Threatened Species* **2017**: e.T170384A21644690. doi:10.2305/IUCN.UK.2017-3.RLTS.T170384A21644690.en.. பார்த்த நாள்: 19 November 2021.
3. ↑  Olsen, Penny (2010). *Upside Down World: Early European Impressions of Australia's Curious Animals*. National Library of Australia. பக். 196. பன்னாட்டுத் தரப்புத்தக எண்:978-0-642-27706-0.

மேற்கோள்கள்
-----------
One of many cairns marking British mass graves at the site of the Battle of Isandlwana.
பனியாற்றோரமாகச் செல்லும், பதை ஒன்றைக் குறிக்கும் கற்குவை.
**கற்குவை** என்பது, மனிதரால் செயற்கையாக உருவாக்கப்படும் கற்குவியலைக் குறிக்கும். இவை மேட்டு நிலங்களிலும், பற்றைக் காட்டுப் பகுதிகளிலும், மலை உச்சிகளிலும், நீர்வழிகளுக்கு அருகிலும் காணப்படுகின்றன.

இவை பல்வேறு காரணங்களுக்காகக் கட்டப்படுகின்றன.

* இறந்தவர்களை அடக்கம் செய்த இடத்தில் அடையாளத்துக்காக அல்லது அவர்களுக்கான நினைவுச் சின்னமாக.
* வழிபாடு செய்யும் இட அடையாளமாக.
* மலை உச்சிகளைக் குறிப்பதற்காக.
* கற்பாங்கான தரிசு நிலங்களூடாகச் செல்லும் அல்லது பனியாறுகளுக்குக் குறுக்காகச் செல்லும் பாதைகளின் இரு மருங்கும் குறித்த இடைவெளிகளில், அப்பாதையைக் குறித்துக் காட்டுவதற்காக.

இவற்றுடன், கற்குவைகள் குறிப்பிட்ட இடங்களில் நடந்த பல்வேறு வகையான நிகழ்வுகளை நினைவு கூர்வதற்காகவும் அமைக்கப்படுகின்றன. இவை ஒரு போர் நிகழ்ந்த இடமாகவோ அல்லது ஒரு வண்டி கவிழ்ந்த இடமாகவோ இருக்கலாம். சில வெறுமனே ஒரு விவசாயி தனது வயலிலிருந்த கற்களை எடுத்துப் போட்ட இடமாகக்கூட இருக்கலாம்.

இவை தளர்வான, சிறிய குவைகளிலிருந்து, விரிவான, வியக்கத்தக்க பொறியியல் அமைப்பாகவும் இருக்கக்கூடும்.

இவற்றையும் பார்க்கவும்
----------------------

* கல்திட்டை
* கல்பதுக்கை
* குடைக்கல்
* நெடுங்கல்
**கனகசூரிய சிங்கையாரியன்** 15 ஆம் நூற்றாண்டில் யாழ்ப்பாணத்தை ஆண்ட அரசர்களுள் ஒருவன். இவனது தந்தையாகிய குணவீர சிங்கையாரியனின் குறுகிய கால ஆட்சிக்குப் பின் 1440 ஆம் ஆண்டு இவன் பதவிக்கு வந்ததான். 10 ஆண்டுகளுக்குப் பின் இலங்கையின் தென்பகுதியில் அப்போது பலமாக இருந்த கோட்டே இராசதானியின் பிரதிநிதியாகப் படையெடுத்து வந்த *சண்பகப் பெருமாள்* என்றழைக்கப்படும் சப்புமால் குமாரயா என்பவன் யாழ்ப்பாணத்தைக் கைப்பற்றவே கனகசூரியன் தனது மூன்று புதல்வர்களோடும், குடும்பத்தோடும் இந்தியாவுக்குத் தப்பி ஓடினான்.

சப்புமால் குமாரயாவின் ஆட்சி யாழ்ப்பாணத்தில் 17 வருடங்கள் நீடித்தது. 1467 இல் கோட்டே அரசன் இறக்கவே, அந் நாட்டு அரச பதவியில் கண் வைத்திருந்த சப்புமால் குமாரயா யாழ்ப்பாணத்திலிருந்து கோட்டே சென்றான். இச் சந்தர்ப்பத்தைப் பயன்படுத்திய கனகசூரியன் படைகளுடன் யாழ்ப்பாணம் வந்து மீண்டும் அதனைத் தன் வசப்படுத்திக் கொண்டு 1478 வரை 11 ஆண்டுகள் ஆட்சி நடத்தினான்.

இவற்றையும் பார்க்கவும்
----------------------

* யாழ்ப்பாண அரசர்களின் பட்டியல்

மேற்கோள்கள்
-----------

1. ↑  Kunarasa K, *The Jaffna Dynasty* p.68-72
2. ↑  Nadarajan V, *History of Ceylon Tamils* p.81
படம். 1 - காட்டீசியன் ஆள்கூற்று முறைமை அல்லது கார்ட்டீசியன் ஆய முறைமை. நான்கு புள்ளிகள் குறிக்கப்பட்டுள்ளன: (2,3) பச்சை, (-3,1) சிவப்பு, (-1.5,-2.5) நீலம் (0,0), தொடக்கப்புள்ளி, ஊதா.படம். 2 - 2 அலகு ஆரையையும் தொடக்கப்புள்ளியை மையாமாகவும் கொண்ட வட்டமொன்றுடனான காட்டீசியன் ஆள்கூற்று முறைமை. தொடக்கப்புள்ளி சிவப்பு நிறத்தில் குறிக்கப்பட்டுள்ளது. வட்டத்தின் சமன்பாடு x² + y² = 4.
கணிதவியலில், **காட்டீசியன் ஆள்கூற்று முறைமை** அல்லது **கார்ட்டீசியன் ஆய முறைமை** (Cartesian coordinate system) என்பது, இட வெளியில் உள்ள ஒவ்வொரு புள்ளியையும் துல்லியமாய்க் குழப்பம் ஏதும் இன்றிக் குறிக்கப் பயன்படும் ஒரு முறை. எடுத்துக்காட்டாக ஒரு தளத்திலுள்ள புள்ளிகள் ஒவ்வொன்றையும் இரண்டு எண்கள் மூலமாக இம்முறைப்படி வேறுபடுத்திக் குறிக்கலாம். இந்த இரண்டு எண்களும் குறிப்பிட்ட தொடக்கப் புள்ளியில் இருந்து அளந்தறியப்படும். இவை x- ஆள்கூறு, y- ஆள்கூறு என அழைக்கப்படுகின்றன. ஆள்கூறுகளைத் தீர்மானிப்பதற்காக ஒன்றுக்கொன்று செங்குத்தான இரண்டு கோடுகள் வரையப்படுகின்றன இவைதான் ஒப்பீட்டுச் சட்டக் கோடுகள். இவை x- அச்சு, y- அச்சு எனப்படுகின்றன. x- அச்சைக் *கிடை* நிலையிலும், y- அச்சை *நிலைக்குத்தாக*வும் வரைவது மரபாகும். இக்கோடுகள் ஒன்றையொன்று வெட்டும் புள்ளி *தொடக்கப்புள்ளி* எனப்படும். இப்புள்ளியிலிருந்து தொடங்கி அச்சுக்கள் வழியே அருகிலுள்ள படத்தில் காட்டியபடி, அளவுகள் குறிக்கப்படுகின்றன. இவ்விரு அச்சுக்களும் உள்ள தளத்திலுள்ள ஏதாவது ஒரு புள்ளி, இவ்விரு அச்சுக்களிலும் இருந்து எவ்வளவு தூரத்தில் இருக்கிறது எனக் குறிப்பதன்மூலம் அப்புள்ளியை ஏனைய புள்ளிகளிலிருந்து வேறுபடுத்தி அறியலாம். அதாவது அவ்விரு எண்களும், குறிப்பிட்ட புள்ளிக்குரிய தனித்துவமான இயல்பு ஆகும். y- அச்சிலிருந்து ஒரு புள்ளியின் தூரம் அப்புள்ளியின் x- ஆள்கூறு ஆகும். x- அச்சிலிருந்து அதன் தூரம், y- ஆள்கூறு ஆகும். ஒரு புள்ளியின் x- ஆள்கூறு 2 அலகு ஆகவும், y- ஆள்கூறு 3 அலகுகளாகவும் இருப்பின் அப்புள்ளியை (2,3) எனக் குறிப்பது மரபு.

ஒரு தளத்தில் மட்டுமன்றிக் காட்டீசியன் ஆள்கூற்று முறைமையை முப்பரிமாண வெளியிலும் பயன்படுத்த முடியும். இதன்மூலம் ஒரு இட "வெளி"யில் உள்ள புள்ளியொன்றை வேறுபடுத்திக் குறிக்க முடியும். இதற்கு ஒன்றுக்கொன்று செங்குத்தான மூன்று திசையில் உள்ள கோடுகள் பயன்படுகின்றன. அதாவது இங்கே 3 அச்சுகள் இருக்கும். மூன்றாவது அச்சு z-அச்சு ஆகும். இதனால் இட வெளியில் உள்ள ஒரு புள்ளியைக் குறிப்பிட மூன்று அச்சுகளிலிருந்தும் அளக்கப்படும் தொலைவுகளைக் (x, y, z) கொடுப்பதன்மூலம் குறிக்கப்படுகின்றது.

காட்டீசியன் ஆள்கூற்று முறைமையைப் பயன்படுத்தி, வடிவகணித வடிவங்களைச் சமன்பாடுகள் மூலம் குறிக்கமுடியும். அதாவது, குறித்த வடிவத்திலுள்ள ஒவ்வொரு புள்ளியின் x, y ஆள்கூறுகளுக்கு இடையேயான கணிதத் தொடர்பை ஒரு சமன்பாடடால் முற்றிலுமாய் விளக்க முடியும். எடுத்துக்காட்டாக, 2 அலகு ஆரையைக் கொண்ட வட்டம் ஒன்றை x² + y² = 22 எனக் குறிப்பிடலாம். (படம்-2 ஐப் பார்க்கவும்)

மேற்கோள்கள்
-----------

1. ↑  Bix, Robert A.; D'Souza, Harry J.. "Analytic geometry". .
2. ↑  Kent & Vujakovic 2017, See here
3. ↑  Consider the two rays or half-lines resulting from splitting the line at the origin. One of the half-lines can be assigned to positive numbers, and the other half-line to negative numbers.
வாழைப்பழம்-பயிரிடும்வகை யிலிருந்து வேறுபட்டுக் காணப்படும், அதிக எண்ணிக்கையிலான, பெரிய விதைகளை கொண்ட வாழையின் காட்டுவகை
**காட்டுவகை** (Wild type) என்பது இயற்கையில் இனவிருத்திக்கு உட்படும் ஒரு இனத்தின், மாதிரிச் சிறப்பியல்புகளையுடைய தோற்றவமைப்பைக் கொண்டிருக்கும் உயிரினம் ஆகும். மாற்றங்களுக்கு உட்படாமல், இயற்கையில் தனது இயல்புமாறா நிலையிலேயே இவை காணப்படும். இவற்றின் மரபணுக்கள் இவற்றின் ஆரம்ப இயற்கை நிலையிலிருந்து மாறுதலற்றதாக இருக்கும்.

காட்டுவகைகள் பற்றிய அறிவு மரபியல், மரபணு திடீர்மாற்றம் தொடர்பான ஆய்வுகள் பற்றிய அறிவியலில் மிகவும் உதவியாக இருக்கும். விரும்பத்தக்க இயல்புகளைக் கொண்ட காட்டுவகை தாவரங்களிலிருந்து, பயிர்ச்செய்கை மூலம், குறிப்பிட்ட இயல்புகளைத் தெரிவு செய்து, தொடர்ந்து வரும் சந்ததிகளில், பயிரிடும்வகையைப் பெறலாம். பழ ஈ இனமான *டுரோசோபிலா மெலனோகாசுடர் (Drosophila melanogaster)* பல ஆய்வுகளில் பயன்படுத்தப்படும் ஒரு சிற்றினமாகும். இவற்றில் கண் நிறம், உருவம், சிறகுகளின் அமைப்பு போன்ற சில வெளித்தோற்ற இயல்புகள், குறிப்பிட்ட மரபணுவில் ஏற்படுத்தப்படும் மாற்றங்களால் மாற்றப்படக் கூடியனவாக இருக்கும்.

படத்தொகுப்பு
------------

* காட்டுவகை கத்தரிகாட்டுவகை கத்தரி
* முட்டைக்கோசு இனத்தின் காட்டுவகைமுட்டைக்கோசு இனத்தின் காட்டுவகை
* காட்டுவகை காதல் குருவிகள் (Love birds)காட்டுவகை காதல் குருவிகள் (Love birds)

மேற்கோள்கள்
-----------

1. ↑  "Wild Type vs. Mutant Traits". Miami College of Arts and Sciences. .
2. ↑  Chari, Sudarshan; Dworkin, Ian (2013). "The Conditional Nature of Genetic Interactions: The Consequences of Wild-Type Backgrounds on Mutational Interactions in a Genome-Wide Modifier Screen". *PLOS Genetics* **9** (8): e1003661. doi:10.1371/journal.pgen.1003661. பப்மெட்:23935530.
3. ↑  Jones, Elizabeth; Hartl, Daniel L. (1998). *Genetics: principles and analysis*. Boston: Jones and Bartlett Publishers. பன்னாட்டுத் தரப்புத்தக எண்:978-0-7637-0489-6. .
**மௌசுமி கந்தாலி** (ஆங்கிலம்: Moushumi Kandali; அசாமிய மொழி: মৌচুমী কন্দলী) இந்தியாவின் அசாமைச் சேர்ந்த எழுத்தாளர், வரலாற்றாசிரியர் மற்றும் மொழிபெயர்ப்பாளர் ஆவார். இவர் 1998-இல் தனது முதல் சிறுகதைத் தொகுப்பான *லம்படா நாச்சோர் சேஷோட்*சை வெளியிட்டார். இந்நூலுக்கு 2000ஆம் ஆண்டில் முனின் பர்கடாகி விருது வழங்கப்பட்டது. இவர் புனைகதை மற்றும் கலையின் ஆராய்ச்சியாளர் மற்றும் எழுத்தாளர். அசாமில் உள்ள தேஜ்பூர் பல்கலைக்கழகத்தில் கலாச்சார ஆய்வுகள் துறையில் உதவி பேராசிரியராகவும் இவர் பணிபுரிகிறார்.

இளமை
----

மௌசுமி கந்தாலி குவகாத்தியில் உள்ள காட்டன் கல்லூரியில் பட்டம் பெற்றார். 1998-இல், கவுஹாத்தி பல்கலைக்கழகத்தில் தங்கப் பதக்கத்துடன் தத்துவத்தில் முதுகலைப் பட்டம் பெற்றார். பின்னர் பரோடாவில் உள்ள எம். எசு. பல்கலைக்கழகத்தில் கலை வரலாறு மற்றும் அழகியல் துறையில் முதுகலைப் பட்டம் பெற்றார். இதே பல்கலைக்கழகத்தில் நுண்கலை துறையில் முனைவர் பட்டமும் பெற்றார்.

தொழில்
------

கந்தாலி சால்வடார் *டாலியின் டைரி ஆப் எ ஜீனியசை* அசாமிய மொழியில் மொழிபெயர்த்தார். மிசிங் நாட்டுப்புறக் கவிதைகளை ஆங்கிலத்திலும் மொழிபெயர்த்துள்ளார். இது 2008-இல் சாகித்திய அகாத்மியால் வெளியிடப்பட்டது. 2022-இல், அவரது கதையின் ஆங்கில மொழிபெயர்ப்பு, *தி பிளாக் மேஜிக் வுமன்* வெளியிடப்பட்டது.

மேற்கோள்கள்
-----------

1. ↑  "Interview with Dr. Moushumi Kandali on her book 'The Black Magic Women'". Frontlist.in. 23 April 2022. Retrieved 20 May 2023.
2. 1 2  Sangeeta Barooah Pisharoty (25 June 2022). "Assam, the Myth of Black Magic Women and Its Relevance Today". Thewire.in. Retrieved 20 May 2023.
3. 1 2  "Moushumi Kandali". Tezpur University. Retrieved 30 April 2022.
4. ↑  "ART of being". www.thehindu.com. 14 August 2013. Retrieved 12 May 2023.
5. ↑  "The Black Magic Women (Stories from North-east India)". penguin.co.in. Retrieved 12 May 2023.
6. ↑  Soumitra Das (15 May 2022). "Weaving a Spell". The New Indian Express. Retrieved 20 May 2023.
**சுசில் கொய்ராலா நினைவு அறக்கட்டளை (Sushil Koirala Memorial Foundation)** நேபாளத்தின் மறைந்த பிரதமர் சுசில் கொய்ராலாவின் நினைவாக 2016 ஆம் ஆண்டு நிறுவப்பட்டது. சனநாயகம், சமூக-பொருளாதார சீர்திருத்தம் மற்றும் திறந்த சமுகக் கொள்கைகளின் அடிப்படையில் மூலோபாய சிந்தனைக்கு அர்ப்பணிக்கப்பட்ட ஆலோசனையை பிரச்சாரத்தின் மூலம் சமூகங்களுக்கு அதிகாரம் அளிக்கும் நோக்கத்துடன் இந்த அறக்கட்டளை நிறுவப்பட்டது.

பணிகள்
------

சுசில் கொய்ராலா நினைவு அறக்கட்டளையானது கலந்துரையாடல் நிகழ்ச்சி போன்ற பல நிகழ்வுகளை தீவிரமாக ஏற்பாடு செய்து ஆதரவளித்துள்ளது. பல்வேறு விளையாட்டு தொடர்பான நடவடிக்கைகளுக்கும் ஆதரவளித்துள்ளது.  பிப்ரவரி 2018 ஆம் ஆண்டு பிப்ரவரி மாதத்தில் மதன் பண்டாரி விளையாட்டு அகாடமியுடன் இணைந்து நேபாளத்தின் 1 ஆவது கிராண்டு துடுப்பாட்டத் திருவிழாவை வெற்றிகரமாக ஏற்பாடு செய்தது. இப்போட்டிகளின்போது திறமையானவர்களில் இருந்து தேர்ந்தெடுக்கப்பட்ட இளம் துடுப்பாட்ட வீரர்களுக்கு துடுப்பாட்ட உபகரணங்களை வழங்குவதன் மூலம் அறக்கட்டளை தன் பங்கை ஆற்றியது.

மேற்கோள்கள்
-----------

1. ↑  "Sushil Koirala Memorial Foundation". *www.sushilkoiralamemorialfoundation.org* (in அமெரிக்க ஆங்கிலம்). பார்க்கப்பட்ட நாள் 2017-08-06.
2. ↑  "Sushil Koirala Memorial Foundation launched". *myrepublica.com*. பார்க்கப்பட்ட நாள் 12 August 2017.
3. ↑  "Sushil Koirala foundation established". *annanote.com*. பார்க்கப்பட்ட நாள் 12 August 2017.
4. ↑  "Sushilkoirala Memorial Foundation". *www.sushilkoiralamemorialfoundation.org* (in ஆங்கிலம்). பார்க்கப்பட்ட நாள் 2018-02-09.
**ஆ. ப. ஜெ. அப்துல் கலாம் மையம்** (*A.P.J. Abdul Kalam Centre*) என்பது ஓர் இலாப நோக்கற்ற அமைப்பாகும். இதற்கு இந்தியா முழுமையும் கிளைகளைக் கொண்டுள்ளது. இந்த மையம் 2015-இல் ஆ. ப. ஜெ. அப்துல் கலாம் (இந்தியாவின் 11வது குடியரசுத் தலைவர்) நினைவாக உருவாக்கப்பட்டது. இந்த அமைப்பை எழுத்தாளர், சமூக தொழில்முனைவோர் மற்றும் பேச்சாளர் சிறீஜன் பால் சிங் நிறுவினார். இவர் 2009 மற்றும் 2015க்கு இடையில் அப்துல் கலாமின் அறிவியல், தொழில்நுட்பம் மற்றும் கொள்கைகளுக்கான சிறப்புப் பணி அதிகாரியாகவும் ஆலோசகராகவும் பணியாற்றினார். கலாமின் தொலைநோக்குப் பார்வையை முன்னெடுத்துச் செல்வதன் மூலம் மனிதக்குலத்திற்கு நிலையான மற்றும் வாழக்கூடிய பூமியை உருவாக்க இந்த அமைப்பு விரும்புகிறது. சமூகத்தின் அனைத்து நிலைகளிலும் கல்வி மற்றும் அறிவிற்கான அணுகலை மேம்படுத்துவதற்காகத் தேசிய மற்றும் பன்னாட்டு வளர்ச்சியில் இளைஞர்களின் பங்களிப்பை மேம்படுத்துவதற்காக, குறிப்பாக நிர்வாகம் மற்றும் சமூக நிறுவனங்களில் புதுமைகளை மேம்படுத்துவதையும் இந்த மையம் நோக்கமாகக் கொண்டுள்ளது.

கல்வி
-----

கலாம் மையமானது இந்தியாவின் தொலைதூர மற்றும் குறைந்த வருமானம் உள்ள பகுதிகளில் கலாம் நூலகத்தின் பதாகையின் கீழ் இலவச நூலகங்களின் வலையமைப்பை நடத்துகிறது. இந்த நூலகங்கள் குடிசைப் பகுதிகள், அரசுப் பள்ளிகள், குறைந்த கட்டண தனியார் பள்ளிகள் மற்றும் குழந்தைகள் கண்காணிப்பு இல்லங்களில் உள்ள குழந்தைகளின் வாசிப்பு மற்றும் கற்றல் தேவைகளைப் பூர்த்தி செய்கின்றன. 500,000க்கும் மேற்பட்ட குழந்தைகளின் கல்வித் தேவைகளை இந்த நூலகங்கள் பூர்த்திச் செய்கின்றன. இம்மையத்தின் மற்றொரு முன்முயற்சி *ட்ரீமத்தான்*  என்பது. இது இளைஞர்களிடையே கற்கும் ஆர்வத்தைத் தூண்டுவதற்கான வருடாந்திரப் பிரச்சாரமாகும். இளைஞர்கள் தமது முழு திறனை அடையவும் அதற்கு அப்பால் செல்லவும் அவர்களுக்குப் பொருத்தமான திறன்களை வழங்குவதன் மூலம் இது செயல்படுகிறது. கலாம் மையமானது தெலுங்கானாவில் 500க்கும் மேற்பட்ட துணை ஆசிரியர்களைக் கொண்டுள்ளது. இது கலாம் பாரத் முன்முயற்சியின் கீழ் அரசாங்கப் பள்ளிகளில் உள்ள அறிவு இடைவெளிகளை நிரப்ப உதவுகிறது.

மேற்கோள்கள்
-----------

1. ↑  "All Aboard the Sapno ka Dibba! A Metro Ride Inspires Underprivileged Kids to Reach for Their Dreams". *The Better India* (in அமெரிக்க ஆங்கிலம்). 2017-03-24. பார்க்கப்பட்ட நாள் 2019-11-20.
2. ↑  "38 हजार बच्चों को कलाम बनने का सामर्थ्‍य देने का नाम है 'कलाम भारत' प्रोजेक्ट". *Dainik Jagran* (in இந்தி). பார்க்கப்பட்ட நாள் 2019-11-20.
**விண்ணேற்புக் கல்லூரி**(Assumption College), என்பது இந்தியாவின் கேரளாவில் சங்கனாச்சேரியில் 1950 ஆம் ஆண்டு தொடங்கப்பட்ட பெண்கள் கல்லூரி ஆகும். 

பல்வேறு பாடங்களில் இளங்கலை மற்றும் முதுகலைப் பட்டங்களை பயிற்றுவிக்கும் இக்கல்லூரியானது, மகாத்மா காந்தி பல்கலைக்கழகத்துடன் இணைக்கப்பட்டுள்ளது. மேலும் இக்கல்லூரி 2016 ஆம் ஆண்டில் இருந்து **தன்னாட்சி கல்லூரி** எனும் நிலையை அடைந்தது.

அங்கீகாரம்
----------

சங்கனாச்சேரி உயர்மறைமாவட்டத்தால் நிர்வகிக்கப்படும் இக்கல்லூரி, கிறிஸ்தவ சிறுபான்மை நிறுவன வகையைச்சேர்ந்ததாகும். பல்கலைக்கழக மானியக் குழு (இந்தியா)வின் சட்டப்பிரிவு 2(f) மற்றும் 12B இன் கீழ் அங்கீகாரம் பெற்றுள்ளதோடு, தேசிய மதிப்பீடு மற்றும் தரச்சான்று அவையால் நான்காவது சுழற்சியில் **ஏ+** தரத்தை பெற்று மறுஅங்கீகாரம் அடைந்துள்ளதோடு 

ISO 9001-2015 சான்றிதழும் பெற்றுள்ளது.

படிப்புகள்
----------

19 இளங்கலை மற்றும் 9 முதுகலை மற்றும் 2 முனைவர் பட்டப் படிப்புகளில் 2500க்கும் மேற்பட்ட மாணவர்கள் படித்துவரும் இக்கல்லூரியில் இவை தவிர, தொழில் சார்ந்த படிப்புகள், ஏசிஎஸ்ஏடி சான்றிதழ் படிப்புகள், செறிவூட்டல் திட்டங்கள் மற்றும் சமூக தொடர்புக்கான திட்டங்கள் ஆகியவையும் பயிற்றுவிக்கப்படுகிறது.

குறிப்பிடத்தக்க முன்னாள் மாணவர்கள்
----------------------------------

* கீது அன்னா ஜோஸ், இந்திய கூடைப்பந்து வீராங்கனை
* மீரா ஜாஸ்மின், மலையாள திரைப்பட நடிகை
* காயத்ரி அருண், தொலைக்காட்சி நடிகை

மேற்கோள்கள்
-----------

1. ↑  "Courses offered". Assumption College, Changanasserry. Archived from the original on 2 September 2013. பார்க்கப்பட்ட நாள் 31 August 2013.
2. ↑  "Home page". Assumption College, Changanasserry. Archived from the original on 28 August 2013. பார்க்கப்பட்ட நாள் 31 August 2013.
3. ↑  "UGC சட்டம் 1956 இன் பிரிவு 2 (f)& 12(B) இன் கீழ் உள்ள கல்லூரிகள்".
பாஸ்காலின் முக்கோணத்தின் முதல் ஆறு வரிசைகள்
கணிதத்தில் **பாஸ்கலின் முக்கோணம்** (*Pascal's triangle*) என்பது ஈருறுப்புக் குணகங்களின் முக்கோண ஒழுங்கமைவாகும். இது பிரெஞ்சுக் கணிதவியலாளரான பிலைசு பாஸ்கலின் நினைவாகப் பெயரிடப்பட்டது. இந்தியா, பாரசீகம், சீனா, ஜேர்மனி மற்றும் இத்தாலி ஆகிய நாடுகளின் கணிதவியலாளர்களால் இது இவருக்கு முன்பே கண்டுபிடிக்கப்பட்டிருந்தும் மேற்குலகில் இது பாஸ்கலின் முக்கோணம் என்றே அறியப்பட்டது.

உருவாக்குவது
------------

  

முக்கோணத்தின் விளிம்பில் எப்போதும் '1' மட்டுமே வரும். மேலும், முக்கோணத்தின் உட்புறமிருக்கும் உள்ள ஒவ்வொரு எண்ணும் அதன் மேலிருக்கும் இரு எண்களின் கூட்டலாகும்.

உபயோகம்
-------

பின்வரும் சூத்திரங்களில் பாஸ்கலின் முக்கோண எண்கள் பயன்படுகின்றன:

{\displaystyle (x+y)^{n}=\sum \_{k=0}^{n}{n \choose k}x^{n-k}y^{k}}
எனவே:

* {\displaystyle (a+b)^{2}=a^{2}+2ab+b^{2}}
* {\displaystyle (a+b)^{3}=a^{3}+3a^{2}b+3ab^{2}+b^{3}}
* ...

என சூத்திரங்களை உருவாக்கலாம்.

{\displaystyle (x-y)^{n}=\sum \_{k=0}^{n}{n \choose k}(-1)^{k}x^{n-k}y^{k}}
எனவே:

* {\displaystyle (a-b)^{2}=a^{2}-2ab+b^{2}}
* {\displaystyle (a-b)^{3}=a^{3}-3a^{2}b+3ab^{2}-b^{3}}
* ...

என சூத்திரங்களை உருவாக்கிக்கொண்டே போகலாம்.
;நீல வாழைப் பகுதி
ஐரோப்பாவின் மக்களடர்த்தி - நீல வாழையில் மிக உயர்ந்த மக்களடர்த்தியைக் காணலாம்
உலகளவில் மக்களடர்த்தி
**நீல வாழை**  (Blue Banana), **சூடான வாழை** (Hot Banana), **ஐரோப்பிய பெருநகரத் தொகுதி** (European Megalopolis) அல்லது **ஐரோப்பாவின் முதுகெலும்பு** (European Backbone) என்பது மேற்கு ஐரோப்பாவின் 110 மில்லியன் மக்கள்தொகை கொண்ட, இடைவெளிவிட்ட நகரமயமானப் பகுதிகளை இணைத்து அழைக்கப்படும் நிலப்பகுதி ஆகும். வடக்கில் கிட்டத்தட்ட வடமேற்கு இங்கிலாந்து முதல் தெற்கில் மிலன் வரை நீடித்துள்ளது. இதன் வளைவில் (வாழைப்பழம் போன்ற வடிவத்தால் இவ்வாறு அழைக்கப்படலாயிற்று) பிராட்ஃபோர்ட், லீட்ஸ், லிவர்பூல், மான்செஸ்டர், பர்மிங்காம் (ஐக்கிய இராச்சியம்), இலண்டன், ஆம்ஸ்டர்டம், டென் ஹாக், ராட்டர்டேம், பிரசெல்சு, ஆண்ட்வெர்ப், ஐந்தோவன், ரூர், டுசல்டோர்ஃப், கோல்ன், பிராங்க்ஃபுர்ட், லக்சம்பர்க், இசுடுட்கார்ட், இசுட்ராசுபோர்க், சூரிக், துரின், மிலன், மற்றும் செனோவா நகரங்கள் உள்ளன. இது உலகின் மிக கூடுதலான மக்கள்தொகை, நிதி மற்றும் தொழிலகங்கள் செறிவாக உள்ள நிலப்பகுதியாக விளங்குகிறது. இத்தகைய கருத்தாக்கம் *ரோஜர் புருனே*யால் நிர்வகிக்கப்படும் **ரெக்லஸ்** என்ற பிரெஞ்சு நிலவியலாளர்கள் குழு 1989ஆம் ஆண்டு உருவாக்கியது. .

மேற்கோள்கள்
-----------

* Brunet, Roger (April 2002). "Lignes de force de l'espace Européen" (in French). *Mappemonde* (66): 14–19. .

1. ↑  Gert-Jan Hospers(2002). "Beyond the Blue Banana? Structural Change in Europe's Geo-Economy"(pdf). *{{{booktitle}}}*. 2006-09-27 அன்று அணுகப்பட்டது.. "காப்பகப்படுத்தப்பட்ட நகல்" (PDF). Archived from the original (PDF) on 2020-03-18. பார்க்கப்பட்ட நாள் 2011-06-19.
2. ↑  Gert-Jan Hospers (2003). "Beyond the Blue Banana? Structural Change in Europe's Geo-Economy" (pdf). *Intereconomics* **38** (2): 76–85. doi:10.1007/BF03031774.. பார்த்த நாள்: 2006-09-27.  
[*தொடர்பிழந்த இணைப்பு*]
3. ↑  Brunet, Roger (1989) (in French). *Les villes europeénnes: Rapport pour la DATAR*. Montpellier: RECLUS. பன்னாட்டுத் தரப்புத்தக எண்:2110022000.
***வள்ளி*** (*Valli*) 1993ம் ஆண்டுவெளியான தமிழ்த் திரைபடம் ஆகும். இந்தத் திரைபடத்திற்கு கதை, வசனம், எழுதியது ரசினிகாந்த். கே. நட்ராஜ் இயக்கிய ஹரிராஜ் மற்றும் பிரியாராமன், வடிவேலு (நடிகர்) ஆகியோர் முக்கியக் கதாப்பாத்திரத்தில் நடித்திருந்தனர். ரசினிகாந்த் கௌரவத் தோற்றத்தில் நடித்திருந்தார். இளையராஜா இசையமைத்திருந்த இந்தத் திரைப்படம் தெலுங்கு மொழியில் "விஜயா" என்ற பெயரிலும் வெளியிடப்பட்டுள்ளது.

கதைச்சுருக்கம்
--------------

இத்திரைப்படம் கதாநாயகியான வள்ளியின் (பிரியாராமன்) வாழ்க்கையைப் பற்றியதாகும். சென்னை பட்டணத்தில் 15 வருடங்களாகப் படித்து விட்டு ஊருக்கு வரும் தனது மாமன் மகளான வள்ளியை வரவேற்க ஏற்பாடு செய்யும் வேலுவின் (ஹரிராஜ்) ஆட்டம் பாட்டம் மூலமாக இத்திரைப்படம் ஆரம்பிக்கிறது. சிறுவயது முதல் வள்ளி மீது காதலுடன் இருக்கும் வேலு, வள்ளியின் வரவை மிகவும் ஆவலுடன் எதிர்பார்த்துக் கொன்டிருக்கிறான். ஆனால் அவன் எதிர்பார்ப்புக்கு முற்றிலும் மாறாக வள்ளி நடந்துகொள்கிறாள். நல்ல முறையில் படித்து முடித்து விட்டு வந்த வள்ளிக்கு அழகு, அறிவு, திறமை மற்றும் பொருளாதாரம் என எந்த விதத்திலும் பொருத்தமில்லாதவனாக வேலுவை முற்றிலும் புறக்கணிக்கிறாள். ஆனால் என்றேறும் அவள் தனது அன்பை காதலை புரிந்து கொள்ளுவாள் எனக்காத்திருக்கின்றான்.

ஆனால் விடுமுறையை கழிப்பதற்காக அவ்வூருக்கு வரும் சேகர் (புதுமுகம் சஞ்சய்) மீது அவனது புறத்தோற்றம் மற்றும் இசைத்திறமையால் வசீகரிக்கப்படுகிறாள் வள்ளி. அதை உபயோகப்படுத்திக் கொள்ளும் சேகர் அவளைத் திருமணம் செய்து கொள்வதாகக்கூறி ஓரிரவில் உடலுறவு கொள்கின்றான். பின்னர் விடுமுறை முடிந்ததும் எல்லாவற்றையும் மறந்து சென்னை சென்றுவிடுகிறான். தன்னைக்கூட்டிச் செல்ல சேகர் வருவான் என நம்பி இருக்கும் வள்ளி காலம் செல்லச்செல்ல தான் ஏமாற்றப்பட்டதையும் தன்னை ஏமாற்றிய சேகர் தமிழ்நாட்டின் முதலமைச்சரின் மகன் எனவும் அறிகிறாள். நியாயம் கேட்கும் விதமாக அவனுக்கு எதிராக உண்ணாவிரதப் போராட்டத்தை ஊருக்கு வெளியில் தாங்கள் உறவு கொண்ட இடத்திலேயே ஆரம்பிக்கிறாள். தொடக்கத்தில் இப்போராட்டத்தைக் கண்டு கொள்ளாத முதலமைச்சர் பின்னர் ஊடகங்களின் முக்கியத்துவத்தால் வேறு வழியின்றி தனது மகனை அனுப்பி சமாதானம் செய்து போராட்டத்தை முடிக்க நினைக்கின்றார். தனது மாமன் மகள் தன்னோடு வாழாவிட்டாலும் பரவாயில்லை சந்தோஷமாக இருக்க வேண்டும் என இப்போராட்டத்தை ஆரம்பத்திலிருந்து ஆதரித்து வரும் வேலு, மற்ற அனைவரின் எதிர்பார்ப்புக்கும் மாறாக வள்ளி தான் மறைத்து வைத்திருந்த கத்தியால் சேகரைக் குத்திக்கொள்கிறாள்.

வள்ளிக்கு கொலைக்குற்றவாளியாக 10 வருடம் சிறைத்தண்டனை கிடைக்கிறது. தண்டனைக்காலம் முடிந்ததும் ஊருக்கு வரும் வள்ளிக்கு ஆச்சர்யம் ஏற்படுத்தும் விதமாக அவளுக்கும் வேலுவுக்கும் திருமணம் செய்ய வீரையா வள்ளியப்பன் ரஜினிகாந்த் மற்றும் சிவா வடிவேலு ஆட்டம் பாட்டத்துடன் ஏற்பாடு செய்து காத்திருக்கின்றனர். இவ்வளவும் நடந்த பின்னாலும் தனக்காக காத்திருக்கும் தனது மாமன் மகனான வேலுவுடன் தனது திருமண வாழ்க்கையை வீரையா வள்ளியப்பன், சிவா மற்றும் ஊர் பொதுமக்கள் ஆசியுடன் வாழ ஆரம்பிப்பதாக இத்திரைப்படம் முடிகிறது.

கதை மாந்தர்கள்
--------------

* ரஜினிகாந்த் - வீரையா வள்ளியப்பன்
* பிரியா ராமன் - வள்ளி
* வடிவேலு - சிவா
* ஹரிராஜ் - வேலு (வள்ளியின் முறைமாமன்)
* சஞ்சய் - சேகர்
* அலெக்ஸ்
* ஆர்.திலிப்
* பிரதீப் சக்தி

பாடல்கள்
--------

அனைத்து பாடல்கள் மற்றும் பின்னணி இசை இளையராஜாவால் இசைக்கப்பட்டுள்ளது. "என்னுள்ளே என்னுள்ளே" எனத் தொடங்கும் இப்படத்தின் பாடல் தமிழ் திரையிசைப் பாடல்களுள் முக்கியமான ஒன்றாகும்.

மேற்கோள்கள்
-----------

1. ↑  "Valli". *Saavn*.

வெளியிணைப்புகள்
---------------

* இணையதள திரைப்பட தரவுத்தளத்தில் *Valli (1993)*
**வலிகாமம்**, இலங்கையின் வட முனையில் அமைந்துள்ள யாழ்ப்பாணக் குடாநாட்டிலுள்ள ஒரு புவியியற் பிரிவாகும். அண்ணளவாக 1262 சதுர மைல்கள் பரப்பளவைக் கொண்ட யாழ்ப்பாணக் குடாநாடு, குடியேற்றவாத ஆட்சிக்காலங்களுக்கு முன்பிருந்தே வலிகாமம், வடமராட்சி, தென்மராட்சி, பச்சிலைப்பள்ளி என நான்கு பிரிவுகளாகப் பிரிக்கப்பட்டிருந்தது. இவற்றுள் முக்கியமானது குடாநாட்டின் மேற்குப் பகுதியில் அமைந்துள்ள வலிகாமம் பிரிவாகும். இதன் வடக்கே இந்து மாகடலும், மேற்கே தீவுப் பகுதிக்கும், குடாநாட்டுக்கும் இடையிலான கடல் பகுதியும், தெற்கில் யாழ்ப்பாணக் கடல்நீரேரியும், எல்லைகளாக அமைந்திருக்கத் தெற்கில் ஒருபகுதியில் தென்மராட்சிப் பிரிவும், கிழக்கில் வடமராட்சிப் பிரிவும் அமைந்துள்ளன.

குடாநாட்டின் வளம் மிக்க பகுதிகள் பெரும்பாலும் வலிகாமப் பகுதியிலேயே அமைந்துள்ளன. யாழ்ப்பாண அரசுக் காலத்திலிருந்தே இப் பகுதி, ஒப்பீட்டளவில் அதிக மக்கள் தொகையைக் கொண்டதாகவும், மக்கள் அடர்ந்து வாழும் பகுதியாகவும் விளங்கி வந்திருக்கிறது. பண்டைக்காலத்தில் முக்கிய நகரமாக விளங்கியதாகக் கருதப்படும் *கதிரைமலை* என அழைக்கப்படும் கந்தரோடையும், பிற்கால யாழ்ப்பாண அரசின் தலைநகரமான நல்லூரும், தற்கால வடமாகாணத்தின் தலைமை நகரமான யாழ்ப்பாணமும் வலிகாமப் பிரிவிலேயே உள்ளன.

வலிகாமத்தில் உள்ள ஊர்கள்
------------------------

1. யாழ்ப்பாண நகரம்
2. உடுவில்
3. சுன்னாகம்
4. சங்குவேலி
5. நல்லூர்
6. திருநெல்வேலி
7. மானிப்பாய்
8. கோண்டாவில்
9. கொக்குவில்
10. கந்தரோடை
11. மல்லாகம்
12. சண்டிலிப்பாய்
13. சங்கானை
14. வட்டுக்கோட்டை
15. அராலி
16. தெல்லிப்பழை
17. சுழிபுரம்
18. பண்டத்தரிப்பு
19. சில்லாலை
20. இளவாலை
21. மாவிட்டபுரம்
22. கீரிமலை
23. காங்கேசன்துறை
24. பலாலி
25. குரும்பசிட்டி
26. வசாவிளான்
27. மூளாய்
28. நாவாந்துறை
29. இணுவில்
30. புத்தூர்
31. நீர்வேலி
32. உரும்பிராய்
33. அரியாலை
34. கரந்தன்
35. குப்பிளான்
36. ஏழாலை
37. நவாலி
38. மாதகல்
39. கொழும்புத்துறை
40. வண்ணார்பண்ணை
41. கோப்பாய்
42. ஆனைக்கோட்டை
43. ஊரெழு
44. அச்செழு

1. ↑  "TamilNet: 18.11.10 Vali-kāmam, Mallākam". TamilNet. June 15, 2007. .
**குரும்பசிட்டி** (*Kurumbasiddy*) இலங்கையின் வடக்கே யாழ்ப்பாண மாவட்டத்தில் வலிகாமம் உதவி அரசாங்க அதிபர் பிரிவில் பலாலிக்குத் தெற்காகவும், யாழ்ப்பாண நகரிலிருந்து ஏறத்தாழ 10 மைல் தொலைவில் வடக்கேயும் அமைந்துள்ள ஒரு கிராமம். ஏறத்தாழ 1.4 சதுரமைல் நிலப்பரப்புக் கொண்ட செம்பாட்டு மண் கிராமம். வேளாண்மையே இங்கு முக்கிய தொழிலாகும். 1986 இல் மேற்கொள்ளப்பட்ட ஒப்பரேசன் லிபரேசன் என்ற இராணுவ நடவடிக்கை மூலமாக இக்கிராமத்தில் உள்ள அநேகமான வீடுகள் தரைமட்டமாக்கப்பட்டன. இப்பிரதேசமானது இலங்கை அரசாங்கத்தினால் அதியுயர் பாதுகாப்பு வலயமாக அறிவிக்கப்பட்டுள்ளதால் பொதுமக்கள் மீளக் குடியமர முடியாமலுள்ளது.

குரும்பசிட்டியின் வட எல்லையில் பலாலி விமான நிலையமும் பலாலி இராணுவத்தளமும் அமைந்துள்ளன. கிழக்கே வசாவிளான் மத்திய மகா வித்தியாலயம் அமைந்துள்ளது. ஈழகேசரி பொன்னையா வீதி இங்குள்ள முக்கிய தெரு. இது பலாலி வீதியையும் மல்லாகம் - கட்டுவன் வீதியையும் இணைக்கிறது.

கோவில்கள்
---------

* அண்ணமார் கோயில்,
* ஆறாத்தை வைரவர் கோயில்
* முத்துமாரி அம்பாள் கோவில்

பாடசாலைகள்
----------

* பொன். பரமானந்தர் மகா வித்தியாலயம்

இங்கு வாழ்ந்த பெரியோர்கள்
-------------------------

* நா. பொன்னையா, ஈழகேசரி ஆசிரியர்
* இரசிகமணி கனக செந்திநாதன், எழுத்தாளர்
* அ. தம்பித்துரை, கலாகேசரி, சிற்ப, ஓவியக் கலைஞர்
* ஏ. ரி. பொன்னுத்துரை, நாடகக் கலைஞர்
* வி. கந்தவனம், எழுத்தாளர், ஆசிரியர்
* அ. செல்வரத்தினம், வரலாற்றாய்வாளர்
* இரா. கனகரத்தினம், வரலாற்றாளர்

வெளியிணைப்புக்கள்
-----------------

* குரும்பசிட்டி இணையம்

மேற்கோள்கள்
-----------

1. ↑  "TamilNet: 23.07.10 Kurumpachiddi, Vizhichiddi, Thu'raddaiyiddi". TamilNet. July 23, 2010. .
***சரசு சலில்*** (*Saras Salil*) இந்தி மொழியில் வெளியாகும் ஓர் இந்திய இருவாரத்திற்கு ஒரு முறை வெளியாக்கும் இதழ். இந்த இதழ் 1993 முதல் வெளிவருகிறது. சரசு சலில் தில்லி பத்திரிகை பத்ரா பிரகாசானால் வெளியிடப்படுகிறது. இந்த இதழில் வாசகர்களாக இந்தியப் பெண்கள் உள்ளனர். இது சமூக மற்றும் அரசியல் பிரச்சினைகள் பற்றிய கருத்துக்கள் மற்றும் சமூகம், பாலியல், புனைகதை மற்றும் பொழுதுபோக்கு பற்றிய கட்டுரைகளின் கலவையைக் கொண்டுள்ளது.

நகர்ப்புற மற்றும் கிராமப்புற மக்களின் சமூக-கலாச்சார சூழலுக்கு பொருத்தமான, வர்க்க அடிப்படையிலான பாகுபாடு, ஜாதி அரசியல், அடையாளம், வேலைவாய்ப்பு, பொருளாதாரம் மற்றும் சமூகக் கட்டமைப்பின் பிரச்சினைகளை நகர்ப்புற மற்றும் கிராமப்புறங்களில் உள்ள தொழிலாள வர்க்க குடும்பங்களின் கண்ணோட்டத்தில் இந்த இதழ் அலசுகின்றது. கடந்த 2 தசாப்தங்களாக, வெகுஜனங்களின் சமூக மற்றும் பொருளாதார மேம்பாட்டிற்கு உதவும் நோக்கத்துடன் இந்தப் பிரச்சினைகளை எழுப்புவதில் இந்த இதழ் செயல்படுகிறது. அதே நேரத்தில், இந்த இதழில் பொழுதுபோக்கு அமசங்களும் உள்ளன. 

*சரசு சலில்* ஐந்து மொழிகளில் (இந்தி உட்பட) வெளியிடப்படுகிறது. இந்தி இதழ் எண். ஐ. ஆர். எசு. 2012-இல் 5, இந்தியாவில் க்யு. 1 இந்திய அளவில் 16 லட்சம் பிரதிகள் விற்றது. இந்தி இதழ்களில் இந்தியாவில் ஐ. ஆர். எசு. 2009 ஆர்1இன் படி இது அதிக வாசகர்களைக் கொண்டிருந்தது. அனைத்து இதழ்கள் தரவரிசையிலும் *சரசு சலில்* இரண்டாவது இடத்தைப் பிடித்துள்ளது. இந்த இதழ் 2008 ஆர்2-இல் 3,008,000ஆக இருந்தது.

மேற்கோள்கள்
-----------

1. 1 2   *Advertising n Promotion*. Tata McGraw-Hill Education. 2009. பக். 714. பன்னாட்டுத் தரப்புத்தக எண்:978-1-259-08102-6. .
2. ↑  IRS 2012, Q1: *Saras Salil* and Malayala Manorama lose maximum readers since Q1, 2011
3. ↑  IRS 2009 R1: Key highlights and analysis
4. ↑  IRS R1 2009: The magazine story is no different – *Saras Salil*, *India Today* are toppers

வெளி இணைப்புகள்
---------------

* *சரசு சலில்* இணையதளம்
தனிமம் அல்லது சேர்மம் ஒன்றின் **அணு நிறமாலை** (Atomic spectrum)அல்லது **உமிழ் நிறமாலை** அல்லது **வெளியிடு நிறமாலை** (*emission spectrum*) என்பது அணு ஒன்றின் இலத்திரன்கள் உயர் ஆற்றல் நிலையில் இருந்து தாழ் ஆற்றல் நிலைக்கு மாறும் போது வெளிவிடப்படும் மின்காந்த அலைகளின் அதிர்வெண்களின் நிறமாலை ஆகும். இது தனிமங்களின் அணுக்கள் கிளர்ந்த நிலையிலுள்ள போது கொடுக்கின்ற நிறமாலையாகும். வெளிவிடப்படும் ஒளியணுவின் ஆற்றல் இரு நிலைகளுக்கும் இடைப்பட்ட ஆற்றல் வேறுபாட்டிற்கு சமன் ஆகும். ஒவ்வொரு அணுவிற்கும் பல இயன்ற மின்னணு மாறுநிலைகள் (electron transitions) காணப்படுகின்றன. ஒவ்வொன்றும் ஒரு குறிப்பிட்ட ஆற்றல் வேறுபாட்டைக் கொண்டிருக்கும். இவ்வாறு பெறப்பட்ட பல்வேறு மாறுநிலைகளும் வெவ்வேறு கதிர்வீச்சு அலைநீளங்களைக் கொண்டிருக்கும். இவை ஒரு உமிழ் நிறமாலையாகப் பெறப்படும். ஒவ்வொரு தனிமத்தினதும் உமிழ் நிறமாலையும் வெவ்வேறானவை. எனவே, நிறமாலையியல் மூலம் தெரியாத ஒரு சேர்மத்தின் தனிமங்களைக் கண்டறிய முடியும். இத்தகைய நிறமாலையில் பல்வேறு அலை நீளங்களும் பல நிறங்களாக தனித்தனி கோடுகளாகத் தோன்றும். எனவே இந்த நிறமாலை வரி நிறமாலை (Line spectrum) எனப்படும். பல வழிகளில் அணு நிறமாலையினைப் பெறலாம்

ஐதரசனின் உமிழ் நிறமாலை

மேற்கோள்கள்
-----------

1. ↑  Incorporated, SynLube. "Spectroscopy Oil Analysis" (in en). .
2. ↑  Melvill, Thomas (1756). "Observations on light and colours". *Essays and Observations, Physical and Literary. Read Before a Society in Edinburgh* **2**: 12–90. .   ; see pp. 33–36.
3. ↑  Parker AR (March 2005). "A geological history of reflecting optics". *Journal of the Royal Society, Interface* **2** (2): 1–17. doi:10.1098/rsif.2004.0026. பப்மெட்:16849159.
**குடைவரை** (*rock-cut architecture*) மலைக்குன்றுகளின் அடிவாரப்பகுதியில் இயற்கையாக அமைந்த குகைகளை மேலும் சிற்றறையாக குகையாக்கம் செய்து கோயில், மண்டபம் மற்றும் மனிதன் வசிப்பிடமாக மாற்றம் செய்யப்பட்டு இருக்கும்.

வகைகள்
------

1. கோயில்
2. கலைக்கூடம்
3. பாசறை
4. கருவூலம்
5. மண்டபம்

கோயில்கள்
---------

தமிழ்நாட்டில் சிவகங்கை மாவட்டம் காரைக்குடி அருகில் பிள்ளையார்பட்டியில் உள்ள கற்பகவினாயகர் கோயில், திருச்செந்தூர் முருகன் ஆலயத்தில் உள்ள வள்ளி குகை போன்ற பல.

கலைக்கூடம்
----------

மகாராட்டிரம் மாநிலம் அவுரங்காபாத் அஜந்தாகுகை , எல்லோரா தமிழ்நாட்டில் புதுக்கோட்டை மாவட்டம் சித்தன்னவாசல் , மற்றும் மாமல்லபுரம் புடைப்புச் சிற்பங்கள்

படத்தொகுப்பு
------------

* அஜந்தா குகைஅஜந்தா குகை
* அஜந்தா குகைஅஜந்தா குகை
* எல்லோராகுகைஎல்லோராகுகை
* 
* 
*

மேலும் பார்க்க
--------------

* குகை
* குடைவரை கோயில்

மேற்கோள்கள்
-----------

1. ↑  Francis Ching, Mark Jarzombek, Vikramaditya Prakash, *A Global History of Architecture* (Wiley, 2006)
2. ↑  Statue of Gomateswara
3. ↑  World's biggest monolithic Statue
வானியல் பிடாலமிக் அமைப்பில் சந்திரன், சூரியன், கோள்கள் ஆகியவற்றின் , வேகம் மற்றும் திசையின் வேறுபாடுகளை விளக்க பயன்படுத்தப்படும் ஒரு வடிவியல் மாதிரி (model) **எபி வட்டங்கள்**(epi cycles) (உண்மையில்: கிரேக்கத்தில் வட்டத்தின் மீது) ஆகும்.
இது முதலில் அப்பல்லோனியஸ் ஆஃப் பெர்கா (Apollonius of Perga) என்பவரால், கிமு 3 ஆம் நூற்றாண்டின் இறுதியில் முன்மொழியப்பட்டு பின் எகிப்தைச்சேர்ந்த தொலெமி (Ptolemy ) என்பவரால் கி.பி. 2 ஆம் நூற்றாண்டில் அல்மாகெஸ்ட் ஆய்வு கட்டுரையில் முறைப்படுத்தப்பட்டது.
இதன்மூலம் குறிப்பாக, அப்போது அறியப்பட்ட ஐந்து கிரகங்களின் வலஞ்சுழி இயக்கங்கள் பற்றி விளக்கினார். இரண்டவதாக இது பூமியில் இருந்து மற்ற கிரகங்களின் வெளிப்படையான தூரங்களில் உள்ள மாற்றங்களை விளக்கினார்.
இது அப்பல்லோனியஸ் ஆஃப் பெர்கா என்பவரால் வளர்ச்சி அடைந்திருந்தாலும், தொலெமிக்கு பிறகு **தொலெமி இயக்கம்** என அழைக்கப்பட்டது.  

எபி வட்ட இயக்கம் , அன்டிகிதீரா இயந்திரநுட்பத்தில் (Antikythera mechanism) பயன்படுத்தப்பட்டது. இந்த அன்டிகிதீரா இயந்திரநுட்பத்தில் என்பது, நான்கு பற்சக்கரங்கள் உதவியுடன் சந்திரனின் நிலையை அறியப் பயன்படும் பண்டைய கிரேக்க வானியல் சாதனம் ஆகும். இதில், இரண்டு பற்சக்கரங்கள் விசித்திரமான முறையில் இணைக்கப்பட்டிருக்கும்.

எபி\_வட்டம்\_1
தொலெமி இயக்கத்தில் , ஒரு சிறிய வட்டம் ,ஒரு பெரிய வட்டத்தின் சுற்றளவு பாதையில் சுற்றி வரும்பொது கோள்கள் சிறிய வட்டத்தின் சுற்றளவு பாதையில் சுற்றி வருகின்றன இந்த சிறிய வட்டம் எபி வட்டம்(epi cycles) ஆகும். இரண்டு வட்டங்களும் வலப்புறமாக சுற்றுகிறது (clock wise ) மற்றும் இவை
சூரியனின் சுற்றுப்பாதைக்கு ஏறத்தாழ இணையாக உள்ளது. இவை புவியை மையமாக கொண்டு சுற்றுகிறது என்று கருதப்பட்ட போதிலும் புவி அதன் மையப்புள்ளியாக கொள்ளாமல் வேரு ஒரு மையப்புள்ளியை கொண்டு சுற்றுவாதக கருதப்பட்டது.

மேற்கோள்கள்
-----------

1. ↑  See page 21 of the Introduction in  *Ptolemy's Almagest*. 1984. .
2. ↑  Andrea, Murschel (1995). "The Structure and Function of Ptolemy's Physical Hypotheses of Planetary Motion". *Journal for the History of Astronomy* **26** (xxvii): 33–61. doi:10.1177/002182869502600102. Bibcode: 1995JHA....26...33M.. பார்த்த நாள்: 2 August 2014.
3. ↑  Olmstead, A. T. (1938). "Babylonian Astronomy: Historical Sketch". *The American Journal of Semitic Languages and Literatures* **55** (2): 113–129. doi:10.1086/amerjsemilanglit.55.2.3088090. பன்னாட்டுத் தர தொடர் எண்:1062-0516. .
**சோமனாலம்மா** மற்றும் **சோமநாயகி அம்மா** என்றும் அழைக்கப்படும் **சோமலம்மா**, என்பவர், *சோமபானத்தை* பாதுகாத்து, அதன் மூலம் தனது பக்தர்களின் உடல்நலம் மற்றும் மனநலனை அருளும் ஒரு இந்து சமய பெண் தெய்வமாகும்.

சோம பானம்
---------

இந்து தொன்மவியலின் அடிப்படையில் **சோம பானம்** (சமஸ்கிருதம்: सोम, சோமா) என்பது இந்தோ-ஈரானிய மக்கள்(ஆரியர்கள்) அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.

முதன்மைக் கட்டுரை: சோம பானம்
*ஹோமா* ( அவெஸ்தான் , ப்ரோட்டோ-இந்தோ-ஈரானிய மூலமான *சௌமா-* விலிருந்து) எனப்படும் இவை, ஆரம்பகால இந்தோ-ஈரானிய மக்களுக்கும், பிற்கால வேத மற்றும் பெரிய பாரசீக கலாச்சாரங்களுக்கும் பொதுவான முக்கியமான சடங்குகளில் பயன்படுத்தப்படும் பானமாகும். ரிக்வேதத்தில் இப்பானத்தை பற்றியும் அதன் ஆற்றல்மிக்க குணங்களைப் புகழ்ந்தும் பல பாடல்கள் அடிக்கடி குறிப்பிடப்படுகிறது, அவெத்தாவில், ஹோமா முழு யாஷ்டையும் அர்ப்பணித்துள்ளது.

வேதங்களில், *சோமா* புனிதமானது மற்றும் தெய்வீகமாக (*தேவ பானமாக* ) உருவகப்படுத்தப்படுகிறது. கடவுள், பானம் மற்றும் தாவரம் ஆகியவைகளை குறிக்க ஒரே வார்த்தையை பயன்படுத்தியுள்ளதால் குறைந்தபட்சம் வித்தியாசம் தெளிவற்றதாக இருக்கலாம். 

இந்த அம்சத்தில், *சோமா* என்பது கிரேக்க அம்ப்ரோசியா (*அமிர்தத்திற்கு* இணையான) பானத்தைப் போன்றது; அதையே தெய்வங்கள் குடித்து அவர்களை தெய்வமாக்குகிறது. இந்திரனும் அக்னியும் சோமத்தை அதிக அளவில் உட்கொள்வதாக சித்தரிக்கப்படுகிறார்கள். மனிதர்கள் *சோமத்தை* உட்கொள்வது அவர்களுக்கு தெய்வீக குணங்களை வழங்குவதாக நம்பப்படுகிறது.

கோவில்கள்
---------

சோமாலம்மா தேவி கோவில்கள் முக்கியமாக ஆந்திரா மற்றும் தெலுங்கானா பகுதியிலும் வாழும் ஒரு தெலுங்கு சாதியினரான கவுட் சமூகங்களால் நிர்வகிக்கப்படுகிறது. ஒவ்வொரு ஆண்டும், ஆந்திரப் பிரதேசத்தில் உள்ள பல்வேறு கோவில்களில் அவளது பக்தர்கள் பலர் கூடுகிறார்கள்.

* சோமலம்மா கோவில், கைகலபாடு, காக்கிநாடா
* சோமாலம்மா கோவில் ராஜமுந்திரி-533103
* சோமலம்மா கோவில் ஜங்காரெட்டி குடம், மேற்கு கோதாவரி
* சோமாஜிகுடா, ஹைதராபாத்
* சோமரம், சோமாவரம், வாரங்கல்
* சோமரம், சோமாவரம், நல்கொண்டா
* சோமராஜபுரம், கொத்தூர், ஸ்ரீகாகுளம்
* சோமாவரம், சத்திரிய மண்டலம், கிருஷ்ணா டி.டி
* சோமாவரம் நந்திகம மண்டலம்
* சோமவாரப்பாடு, பெடபருப்புடி மண்டலம்
* சோமசுந்தரபாலம், தெனாலி, குண்டூர் டி.டி
* சோமாவரம், வைரா மண்டலம், கம்மம்
* சோமரம், சைதாப்பூர் மண்டல், கரீம் நகர்
* சோமன்பள்ளே, ஜகித்யால் மண்டல்
* சோமரம் தித்வாய், நிஜாமாபாத் டிடி
* சோமபுரம், கடிவேமுலா, கர்னூல்
* சோமலாவண்டலப்பள்ளி, தலுபுலா, அனந்தபூர்
* சோமலாபுரம், திரேஹால்
* சோமகட்ட, சிலமட்டு
* சோமபுரம், பெத்தூர், சித்தூர்
* சோமநாதபுரம், பெனுமூர் மண்டலம்
* சோமலகத்தா கிராமம், மதனப்பள்ளி மண்டலம்
* சோமராஜுலபள்ளே, கேவிபள்ளே மண்டல்

மேலும் பார்க்கவும்
------------------

* ரேணுகா

குறிப்புகள்
-----------

1. ↑  "ரிக் வேதம்". *sacred-texts.com*. Retrieved 2024-02-17.
2. ↑  [
**குமாரதுங்க முனிதாச** (*Kumaratunga Munidasa*, சிங்களம்: කුමාරතුංග මුනිදාස, 1887-1944) இலங்கையில் வாழ்ந்த மிகப் பிரபல சிங்கள மொழி மூலப் பேச்சாளரும், கவிஞரும், பத்திரிகையாளருமாவார்.

இவர், இலங்கையில் வாழ்ந்த மூத்த அறிஞர்களில் ஒருவர் எனக் கணி்ப்பிடப்படுகிறார். இவர் ஏனைய இலக்கியவாதிகளிலும் சிறந்து விளங்கக் காரணம் அவரிடம் இருந்த புதுமையான சிங்கள மொழியறிவும், புதுநோக்குமாகும். சிங்களம், பாளி, சமசுகிருதம் ஆகியவற்றில் முழு ஆளுமை மிகுந்தது மட்டுமன்றி, தமிழ், மலையாளம், ஆங்கிலம், இலத்தீன், கிரேக்க மொழிகளிலும் இவர் புலமை பெற்றிருந்தார்.

19 ஆம் நூற்றாண்டின் துவக்கத்தில் பிரித்தானியரின் தலையீடு இலங்கையில் இருந்த காலகட்டத்தில், அவர்களிடமிருந்து சிங்கள மொழியைக் காப்பாற்றத் தன்னாலான முழுப் பங்களிப்பையும் நல்கினார். இவரது நன் நோக்கில் வழிவந்தவர்களே மககம சேக்கர, மடவளை எஸ். இரத்நாயக்க என்போர்.

இவரது பெயரிலேயே திக்குவல்லையில் உள்ள '"குமரதுங்கு முனிதஸ் மகா வித்தியாலயம்" என்னும் சிங்களப் பாடசாலை இயங்குகிறது. அதன் நிறுவுதலுக்கு இவர் பங்காற்றியதாகக் கருதப்படுகிறது. அப்பாடசாலையில் 3500 இற்கு மேற்பட்ட மாணவர்கள் கல்வி கற்கின்றனர். மாத்தறை மாநகரசபை நூலகமும் *குமாரதுங்க முனிதாச நூலகம்* என்றே பெயரிடப்பட்டுள்ளது.

**எழுதிய நாவல்கள்**
ஹத்பன
ஹீன்ஸெரய
மகுல் கேம

**புகழ்பெற்ற ஆக்கங்கள்**
கிரிய விவரணய
குமார கீ
குமாரோதய
நெலவில்ல
பிரிய சமர
விரித் வெகிய
வியாகரன விவரணய
**குர்மா** என்பது காய்கள் அல்லது கறி, தயிர், தண்ணீர் மற்றும் மசாலா சேர்த்து வைக்கப்படும் ஒருவகை குழம்பு ஆகும்.

சொற்பிறப்பியல்
--------------

குர்மா என்பது துருக்கிய வேர் கொண்ட 'கொர்மா' என்ற உருது சொல்லிலிருந்த பிறந்தது. இது சமைக்கும் வகையைக் குறிக்கும் சொல்லாகும். இந்த துருக்கிய வேர்ச் சொல்லிற்க பொறித்தெடுக்கப்பட்ட என்று பொருள். இந்தியாவில் இத்துருக்கிய சொல் வழங்கப்பட்டாலும், இது சமைக்கப்படும் முறை முற்றிலும் வேறுபட்டதாகும்.

வரலாறு
------

இந்தியாவில் குர்மா முகலாய உணவு வகைகளில் ஒன்று. தாஜ்மஹால் திறக்கப்பட்ட பொழுது, வெள்ளிப் படலமிட்ட வெள்ளைக் குர்மா சாஜஹான் மற்றும் விருந்தினர்களுக்கு வழங்கப்பட்டது. 

பொதுவாக, குர்மா என்பது காய்கள் அல்லது கறி, தயிர், தண்ணீர் மற்றும் மசாலா சேர்த்து வைக்கப்படும் ஒருவகை குழம்பு ஆகும். இதில் பலவகை உண்டு. இதில் சீரகம், தனியா போன்ற நறுமணப் பொருட்களுடன் தயிர் மற்றும் கறிகள் சேர்த்து சமைக்கப்படும் உணவாகும். பாரம்பரியமாக, இது பானையின் மேலும் கீழும் ஆகிய இரு பக்கங்களிலும சூடு செய்யப்பட்டு சுற்றிலும் சூடேற்றி தயாரிக்கப்படுகிறது. இது செம்மறி ஆடு, வெள்ளாடு, மாட்டுக்கறி சேர்த்தும் சமைக்கப்படுகிறது. சிவப்பு முள்ளங்கி மற்றும் கீரைகள் சேர்த்தும் சமைக்கப்படுகிறது. சில நேரங்களில் 'சாஹி' என்ற சொல் அதன் அரச கெளரவத்தைக் குறிக்கும் ஒருவகை குர்மாவிற்குப் பயன்படுத்தப்படுகிறது.

வேறுபாடுகள்
-----------

### யுனைட்டட் கிங்டத்தில்

யுனைட்டட் கிங்டத்தில் மிதமான மசாலாவுடன் கெட்டியான குழம்பாக இது பாிமாறப்படுகிறது. இதில் முந்திாி, பாதாம், தேங்காய் அல்லது தேங்காய் எண்ணெய் சேர்க்கப்படுகிறது. 21 ஆம் நுாற்றாண்டில் இது அங்குள்ள மக்களின் பிரபலமான உணவு முறையாகிவிட்டது.

### நவரத்தின குர்மா

ஒன்பது வகையான காய்கறிகளுடன் பன்னீர் மற்றும் கொட்டை பருப்புகள் சேர்த்து செய்யப்படும் குர்மா ஆகும்.

மேற்கோள்கள்
-----------

1. ↑  Anand, Anjum (30 October 2007). "My Chicken Korma". *The Times Online* இம் மூலத்தில் இருந்து 27 July 2008 அன்று. பரணிடப்பட்டது.. .
2. ↑  "Definition of Korma" (in en). 2022.. "Hindi & Urdu qormā, of Turkic origin; akin to Turkish kavurma fried meat, from kavur- to fry, roast"
3. ↑  Perry, C. "Korma, Kavurma, Ghormeh: A family, or not so much?" in Hosking (ed.) *Food and Language: Proceedings of the Oxford Symposium on Food and Cooking 2009*, p. 254
**குருத்துவம்** அருட்சாதனம் மூலம் மக்கள் குருவாக திருநிலைப்படுத்தப்படுகிறார்கள். குருக்களுக்கு மட்டுமே திருப்பலி நிறைவேற்றவும், அருட்சாதனங்களை வழங்கவும் அதிகாரம் உண்டு. கடவுளின் அழைப்பை பெற்றவர்கள் மட்டுமே குருத்துவம் அருட்சாதனம் பெறுவார்கள். குருத்துவ அருட்சாதனத்தை ஆயர் அல்லது அதற்கு மேல்நிலையிலுள்ள பேராயர், கர்தினால், திருத்தந்தை ஆகியோர் வழங்குவர்.

குருத்துவத்தின் மூன்று நிலைகள்
------------------------------

* திருத்தொண்டர்
* குரு
* ஆயர்

### திருத்தொண்டர்

குருவாக பயிற்சி பெறுபவர்கள் பயிற்சியின் இறுதியாண்டுக்கு முந்தியாண்டில் திருத்தொண்டர்களாக திருநிலைப்படுத்தப்படுகிறார்கள். திருத்தொண்டர்கள் திருமுழுக்கு, திருமணம், நோயில் பூசுதல் ஆகிய மூன்று அருட்சாதனங்களை வழங்க அதிகாரம் உண்டு.

### குரு

குருவாக ஒருவரை ஆயர் திருநிலைப்படுத்துகிறார்.
கத்தோலிக்க திருச்சபையில் பெரும்பாலும் பங்குகளை நிர்வகிப்பவர்களாக உள்ளனர். கத்தோலிக்க திருச்சபை உயர்மறைமாவட்டம், மறைமாவட்டம், மறைவட்டம், பங்குதளம் என நிர்வாக பிரிவுகளாக பிரிக்கப்பட்டுள்ளது.

### ஆயர்

*முதன்மை கட்டுரை: ஆயர்*  

மறை மாவட்டத்தின் தலைவராக ஆயர் செயல்படுகிறார். குருப்பட்டம் பெற்று 5 ஆண்டுகள் நிறைவடைந்த, 35-வயது நிரம்பிய, நன்மதிப்பை பெற்ற குரு ஒருவர் திருதந்தையால் ஆயராக நியமிக்கப்படுகிறார்.

#### பேராயர்

#### கர்தினால்

*முதன்மை கட்டுரை: கர்தினால்*

#### திருதந்தை

*முதன்மை கட்டுரை: திருத்தந்தை*  

திருச்சபையின் கண்கண்ட தலைவர் திருத்தந்தை ஆவார். திருத்தந்தை உரோமை உயர்மறைமாவட்டத்தின் ஆயராவார்.

ஆதாரங்கள்
---------

குருத்துவம்  

குருத்துவம் அருட்சாதனம்

மேற்கோள்கள்
-----------

1. ↑  can. 1024 CIC/83
2. ↑  CNS STORY: Text of Vatican congregation's decree on attempts to ordain women
3. ↑  "Apostolicae curae (36)". Papalencyclicals.net. 15 September 1896 இம் மூலத்தில் இருந்து 2018-11-23 அன்று. பரணிடப்பட்டது.. .
**குருதி மாற்றீடு** என்பது ஒருவரின் குருதிச் சுற்றோட்டத்தொகுதியினுள் குருதியின் கூறுகள் வெளியிலிருந்து சிரைவழி (intravenously) மாற்றீடு செய்யப்படல். பல்வேறுபட்ட மருத்துவ நிலைமைகளில் ஒருவரில் இழக்கப்பட்ட குருதிக் கூறுகளை ஈடு செய்வதற்காக இவ்வகையான குருதி மாற்றீடு என்னும் மருத்துவ செயல்முறை நடைமுறைப்படுத்தப்படும். முன்னைய நாட்களில் பொதுவாக முழுமையான குருதியே இவ்வகையான மாற்றீட்டில் பயன்படுத்தப்பட்டது. ஆனால் தற்போது, செங்குருதியணு, வெண்குருதியணு, குருதிச் சிறுதட்டுக்கள், குருதி நீர்மம் (Blood plasma), குருதி உறைதலிற்கான காரணிகள் (clotting factors) போன்ற குருதிக் கூறுகள் தனித்தனியாகவும் பயன்படுத்தப்படும்.

### ஒவ்வாமை சோதனை

மனிதரில் குருதி மாற்றீடு செய்யப்படும்போது, மாற்றீடு செய்யப்படும் குருதி ஒவ்வாமை அற்றதாக இருக்க வேண்டுமென்பதனால், முதலிலேயே சோதனைக்கு உட்படுத்தப்படும். இங்கே குருதிக் குழு முறைமைகள் கருத்தில் கொள்ளப்படும். 

முதன்மைக் கட்டுரை: ஏபிஓ குருதி குழு முறைமை
முதன்மைக் கட்டுரை: ஆர்எச் குருதி குழு முறைமை

மேற்கோள்கள்
-----------

1. ↑  "Blood Transfusion | National Heart, Lung, and Blood Institute (NHLBI)". .
2. ↑  "Anesthesia in cases of poor surgical risk. Some suggestions for decreasing risk". *Surg Gynecol Obstet* **74**: 1011–1019. 1942.
3. ↑ . Clinical Transfusion Medicine Committee of the, AABB"Red blood cell transfusion: a clinical practice guideline from the AABB\*". *Annals of Internal Medicine* **157** (1): 49–58. July 2012. doi:10.7326/0003-4819-157-1-201206190-00429. பப்மெட்:22751760.
**இரவீந்திர ஜெயந்தி** (রবীন্দ্র জয়ন্তী) என்பது ஆண்டுதோறும் கொண்டாடப்படும் ஓர் கலாச்சார விழாவாகும். இது உலகெங்கிலும் உள்ள தாகூர் மற்றும் அவரது படைப்புகளை விரும்பும் மக்களால் இரவீந்திரநாத் தாகூரின் பிறந்தநாளை நினைவுகூரும் வகையில் கொண்டாடப்படுகிறது. 1268ஆம் ஆண்டின் இந்த நாளில் தாகூர் பிறந்ததால், பெங்காலி மாதமான போயிஷாக் (২৫শইবৈশাখ) 25வது நாளில், மே மாதத் தொடக்கத்தில் கொண்டாடப்படுகிறது (1861 கி.பி). ஒவ்வொரு ஆண்டும், பல கலாச்சார நிகழ்ச்சிகள் மற்றும் நிகழ்வுகள் இந்நாளில் *கபிபிரணம்* (কিবিপ্রণাম) - பாடல்கள் ( ரவீந்திர சங்கீத் ), தாகூர் எழுதி இசையமைத்த கவிதைகள், நடனங்கள் மற்றும் நாடகங்கள் அனுசரிக்கப்படுகின்றன. இந்த குறிப்பிட்ட நாளில் பல்வேறு பள்ளிகள், கல்லூரிகள் மற்றும் பல்கலைக்கழகங்களால் இந்நிகழ்ச்சிகள் ஏற்பாடு செய்யப்படுகின்றன. வங்காளம் மற்றும் வெளிநாடுகளில் பல்வேறு குழுக்களால் இந்நிகழ்ச்சி கொண்டாடப்படுகிறது. இது தாகூர் மற்றும் அவரது படைப்புகளுக்கு அஞ்சலி செலுத்தப்படும் புகழ் அஞ்சலி. உலகம் முழுவதும், தாகூரின் பிறந்தநாள் பெரும்பாலும் மேற்கு வங்கத்தில் உள்ள சாந்திநிகேதனில், பீர்பூமில் கொண்டாடப்படுகிறது. இதில் முக்கியமாக தாகூரால் நிறுவப்பட்ட நிறுவனமான விசுவபாரதி பல்கலைக்கழகத்தில் இந்நாள் கொண்டாடப்படுகிறது. இரவீந்திரநாத் தாகூரின் 150வது பிறந்தநாளைக் குறிக்கும் வகையில் 2011ஆம் ஆண்டு இந்திய அரசு ஐந்து ரூபாய் நாணயத்தை வெளியிட்டது.

மேலும் பார்க்கவும்
------------------

* மேற்கு வங்காள திருவிழாக்களின் பட்டியல்

மேற்கோள்கள்
-----------

1. ↑  "Bengal celebrates Rabindra Jayanti". 8 May 2012 இம் மூலத்தில் இருந்து 1 July 2016 அன்று. பரணிடப்பட்டது.. .
2. ↑  "Rabindranath Tagore Jayanti 2022: Date, importance and significance of the day". 8 May 2022 இம் மூலத்தில் இருந்து 2022-05-08 அன்று. பரணிடப்பட்டது.. .
3. ↑  "Business Standard Mobile Offers When is Rabindranath Jayanti? -May 7" இம் மூலத்தில் இருந்து 2022-05-11 அன்று. பரணிடப்பட்டது.. .
4. ↑  "When is Rabindranath Tagore Jayanti 2021?" இம் மூலத்தில் இருந்து 2022-05-09 அன்று. பரணிடப்பட்டது.. .
5. ↑  "নোবেলজয়ীকে শ্রদ্ধার্ঘ্য 'দ্য নোবেল প্রাইজ'- এর! কবিগুরুর জন্মবার্ষিকীতে টুইট". 2022-05-07 இம் மூலத்தில் இருந்து 2022-05-09 அன்று. பரணிடப்பட்டது.. .
6. ↑  "আজ পঁচিশে বৈশাখ" இம் மூலத்தில் இருந்து 2022-05-09 அன்று. பரணிடப்பட்டது.. .
7. ↑  "কবিগুরুর ১৬০তম জন্মজয়ন্তী আজ" இம் மூலத்தில் இருந்து 2022-05-09 அன்று. பரணிடப்பட்டது.. .
8. ↑  5 Rupees Coin of 2011 - 150 Birth Anniversary- Rabindranath Tagore,  பரணிடப்பட்டது 2017-04-06 at the வந்தவழி இயந்திரம்

வெளி இணைப்புகள்
---------------

வார்ப்புரு:Rabindranath Tagore
**கல்வி ஊழியர்கள்**, ஆசிரியர் (வட அமெரிக்க பயன்பாட்டில்) அல்லது **கல்வியாளர்கள்** (பிரித்தானியா, ஆத்திரேலியா மற்றும் நியூசிலாந்து பயன்பாட்டில்), பள்ளி, கல்லூரி, பல்கலைக்கழகம் அல்லது ஆய்வு மையத்தின் ஆசிரியர்கள் அல்லது ஆராய்ச்சி ஊழியர்களை விவரிக்கும் தெளிவற்ற சொற்கள் ஆகும்.

பிரித்தானியா மற்றும் ஆத்திரேலிய/நியூசிலாந்து ஆங்கிலத்தில், "ஊழியர்" என்பது பொதுவாக ஒரு பல்கலைக்கழகத்தின் துணைப் பிரிவைக் குறிக்கிறது (பொதுவாக ஒரு குழுவாகும்).

இதற்கு நேர்மாறாக, வட அமெரிக்காவில் "ஊழியர்" என்பது கற்பிக்கும் மற்றும் ஆராய்ச்சி செய்யும் நபர்களைக் குறிக்கிறது, இது "பணியாளர்" என்பதிலிருந்து வேறுபடுத்தப்பட்டுள்ளது, ஏனெனில் அவர்கள் நிர்வாகம் தொடர்பான பணிகளில் பணியமர்த்தப்படுகிறார்கள். எடுத்துக்காட்டாக, பாஸ்டன் பல்கலைக்கழகத்தில் உள்ள *ஆசிரியர் கையேடு* ஆசிரியர்களை உதவியாளர், இணைப் பேராசிரியர் மற்றும் முழு நேரப் பேராசிரியர்கள் என வரையறுக்கிறது. 

இந்தியாவின் உயர்கல்வி ஒழுங்குமுறை ஆணையம், பல்கலைக்கழக மானியக் குழு, கல்விப் பணியாளர்களை ஆசிரியர்கள், நூலகர்கள் மற்றும் உடற்கல்விப் பணியாளர்கள் என வரையறுக்கிறது.  

பிலிப்பைன்சு போன்ற நாடுகளில், அடிப்படை அல்லது உயர்கல்வி நிறுவனங்களில் பணிபுரியும் ஊழியர்களைக் குறிப்பிடுவதற்கு இந்தச் சொல் பரவலாகப் பயன்படுத்தப்படுகிறது.

மேற்கோள்கள்
-----------

1. ↑  "BU Faculty Handbook". *Boston University*. பார்க்கப்பட்ட நாள் 2024-01-26.
2. ↑  University Grants Commission (Minimum Qualifications for Appointment of Teachers and other Academic Staff in Universities and Colleges and other Measures for the Maintenance of Standards in Higher Education) Regulations, 2010, retrieved 06-09-2021.
3. ↑  University Grants Commission (Minimum Qualifications for Appointment of Teachers and other Academic Staff in Universities and Colleges and other Measures for the Maintenance of Standards in Higher Education) Regulations, 2018, retrieved 06-09-2021.
**தர்சனகலாநிதி பரிக்சித் தம்புரான்** (Darsanakalanidhi Parikshith Thampuran) (இறப்பு: 1964)கொச்சி சுதேச அரசின் கடைசி அதிகாரப்பூர்வ ஆட்சியாளராக இருந்தார்.  சூலை 1, 1949 இல், திருவிதாங்கூரும் கொச்சியும் இணைந்து திருவிதாங்கூர்-கொச்சின் மாநிலம் உருவானது. இராச்சியத்தின் ஆட்சியும் முடிவுக்கு வந்தது. இவர் ஒரு வருட காலத்திற்கு இராச்சியத்தை ஆட்சி செய்தார். பின்னர் இவர் கொச்சியின் வல்லிய தம்புரானாக தொடர்ந்தார்.

தம்புரான் சிறந்த சமசுகிருத அறிஞராக இருந்தர்.  இவர் பிரகலாதசரிதா போன்ற பல சமசுகிருத காவ்யத்தையும் எழுதினார். இவர் நியாயம் மீது நம்பிக்கைக் கொண்டவர். மேலும், பல இலக்கிய படைப்புகளுக்கு வர்ணனைகளையும் எழுதியதைத் தவிர, அசல் சமசுகிருத படைப்புகளையும் இயற்றியுள்ளார்.

சுயசரிதை
--------

இவர் இராமவர்மன் அல்லது குஞ்சுன்னி தம்புரான் என்றும் அழைக்கப்பட்டார். 1876 ஆம் ஆண்டில் ஓட்டூர் மாளிகையின் இராமன் நம்புதிரி மற்றும் மங்கு தம்புராட்டியின் மகனாகப் பிறந்தார்.திருச்சூர் இட்டியானாத் குடும்ப வில்லாடத்தைச் சேர்ந்த இட்டியானாத் மாதத்தில் மாதவி என்பவரை மணந்தார்.

இறப்பு
------

இவர் 1964 இல் திருப்பூணித்துறையில் இறந்தார்.

மேற்கோள்கள்
-----------

1. ↑
2. ↑